Marco L. Sørensen kunne ikke følge sit sejr fra lørdag op. I søndagens afdeling på Spa-banen i Belgien blev Svenstrup-køreren nummer syv.

Marco Sørensen, der kører for det tjekkiske Lotus-mandskab måtte nøjes med en syvendeplads af de 26 startende kørere. Renault 3,5-serien bliver af mange anset for en rugekasse til kongedisciplinen Formel 1. Den nuværende dobbelte verdensmester, tyske Sebastian Vettel, har blandt andre udviklet sine evner i løbsserien. Også søndag gav løbet dansk sejr, i det Kevin Magnussen sejrede. Det danske racertalent startede ligesom lørdag i pole position, og denne gang lykkedes at nappe den første sejr. Dermed fuldendte Magnussen fra Carlin-holdet en helt igennem forrygende dansk weekend, hvor feltets to danskere sluttede øverst på podiet.